
TRAKŲ PRADINĖS MOKYKLOS BIBLIOTEKOS NUOSTATAI 

I SKYRIUS 
BENDROSIOS NUOSTATOS 
 
1. Trakų pradinės mokyklos bibliotekos (toliau – biblioteka) nuostatai reglamentuoja 
bibliotekos funkcijas, uždavinius, teises, darbo organizavimą, valdymą ir finansavimą. 
2. Biblioteka yra kultūros, švietimo ir informacijos centras, kuriame kaupiami, tvarkomi ir saugomi spaudiniai ir kiti dokumentai (toliau spaudiniai), sisteminamos ir platinamos juose pateikiamos žinios, padedančios formuoti moksleivių kūrybinį mąstymą ir savarankiškumą, tobulinti pedagoginės veiklos formas ir metodus.  
3. Biblioteka, plėtodama savo veiklą, vadovaujasi Lietuvos Respublikos Konstitucija, Lietuvos Respublikos bibliotekų įstatymu, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Švietimo ir mokslo bei kultūros ministerijų įsakymais, kitais teisės aktais, Trakų pradinės mokyklos nuostatais ir šiais nuostatais. 
4. Metodinę ir organizacinę pagalbą bibliotekai teikia Trakų rajono savivaldybės administracijos Švietimo ir sporto skyrius, savivaldybės viešoji biblioteka, Lietuvos nacionalinė Martyno Mažvydo biblioteka ir kitos bibliotekos bei institucijos pagal kompetenciją.
5. Naudojimasis biblioteka yra nemokamas. 
6. Bibliotekos steigėja yra Trakų pradinė mokykla. 
 
II SKYRIUS 
UŽDAVINIAI IR FUNKCIJOS 
 
7. Bibliotekos pagrindinis uždavinys - kaupti spaudinių ir kitų dokumentų fondą, garantuojantį galimybę švietimo įstaigai įgyvendinti mokslo, didaktinius ir ugdymo tikslus, tobulinti pedagogų kvalifikaciją, prisidėti prie Lietuvos bibliotekų fondo bei bibliotekų informacinės sistemos formavimo. 
8. Biblioteka komplektuoja, tvarko, saugo ir skaitytojams pateikia Lietuvoje ir užsienyje leidžiamus spaudinius, teikdama pirmenybę programinei, metodinei, pedagoginei, bibliografinei ir informacinei literatūrai, atitinkančiai bendrąsias ir universaliąsias mokymo programas, prenumeruoja periodinius leidinius. 
9. Biblioteka, vadovaudamasi „Trakų pradinė mokyklos aprūpinimo bendrojo ugdymo dalykų spausdintais ir įvairių interaktyvumo lygių virtualiais vadovėliais ir mokymo(si) priemonėmis tvarkos aprašu“, komplektuoja, tvarko vadovėlių bei mokymo(si) priemonių fondą ir išduoda juos klasių vadovams ir mokiniams. 
10. Biblioteka aptarnauja moksleivius ir mokyklos darbuotojus direktoriaus patvirtintų „Naudojimosi mokyklos biblioteka taisyklių“ nustatyta tvarka. 
11. Biblioteka analizuoja spaudinių fondą, nustatyta tvarka išima iš fondų ir nurašo pasenusius, susidėvėjusius bei skaitytojų negrąžintus spaudinius. 
12. Biblioteka informuoja skaitytojus apie gautas knygas ir teikia jiems reikalingą bibliografinę informaciją, ugdo moksleivių informacinę kultūrą, rengia spaudinių parodas, parengia literatūrą mokyklos renginių organizatoriams. 
 
III SKYRIUS 
BIBLIOTEKOS DARBO ORGANIZAVIMAS 

13. Bibliotekos veikla planuojama mokslo metams. Atsiskaitoma vadovaujantis Lietuvos   Respublikos standartu „Bibliotekų statistika“. Bibliotekininkas už savo veiklą atsiskaito mokyklos direktoriui, mokyklos steigėjui ir Lietuvos nacionalinės Martyno Mažvydo bibliotekos Bibliotekininkystės centrui. 
14. Bibliotekoje yra visi pirminės apskaitos dokumentai: inventorinė knyga, bibliotekos dienoraštis, vadovėlių fondo apskaitos (visuminė) knyga, vadovėlių fondo apskaitos kortelė, skaitytojų pamestų knygų apskaitos sąsiuvinis, ir skaitytojo formuliaras. 
15. Bibliotekos fondas ir informacinė paieškų sistema tvarkoma vadovaujantis Universaliąja dešimtaine klasifikacija (UDK). 
16. Bibliotekos darbas ir spaudinių fondas apskaitomas vadovaujantis Lietuvos Respublikos standartu „Bibliotekos fondo ir darbo apskaitos vienetai“. 
17. Bibliotekos fondas saugomas vadovaujantis Lietuvos Respublikos standartu 
„Spaudinių ir kitų dokumentų apsauga“. 
 
IV SKYRIUS 
BIBLIOTEKOS FINANSAVIMAS IR VALDYMAS 

18. Lėšas spaudiniams (bendrojo ugdymo dalykų spausdinti ir įvairūs interaktyvumo lygių virtualūs vadovėliai ir mokymo(si) priemonės) skiria Lietuvos Respublikos įstatymų ir kitų teisės aktų nustatyta tvarka. 
19. Bibliotekai gali būti skiriama papildomų lėšų iš savivaldybės švietimo fondo, mokyklos nebiudžetinių lėšų, taip pat organizacijų ir pavienių asmenų dovanos, labdara, parama. 
20. Bibliotekų darbuotojų etatai nustatomi vadovaujantis Lietuvos Respublikos įstatymu ir kitų teisės aktų nustatyta tvarka ir Trakų rajono tarybos patvirtintais etatų sąrašais. 
21. Bibliotekininką skiria ir atleidžia mokyklos direktorius. 
22. Bibliotekininku skiriamas asmuo, turintis aukštąjį, aukštesnįjį bibliotekinį išsilavinimą arba pedagoginį išsilavinimą. 
23. Bibliotekos darbuotojai, suderinę su mokyklos vadovais, privalo kelti kvalifikaciją Kultūros bei Švietimo ir mokslo ministerijų, apskričių ir savivaldybių bibliotekų organizuojamuose kursuose, dalyvauti bibliotekininkų pasitarimuose, seminaruose ir pan. 
24. Bibliotekininkas atsako už spaudinių fondo saugumą Lietuvos Respublikos įstatymų nustatyta tvarka ir vadovaujantis pareigybinėmis instrukcijomis. 
25. Bibliotekininkas yra pedagogų tarybos narys, jis gali būti renkamas į mokyklos tarybą. 
26. Bibliotekos darbo laiką tvirtina mokyklos direktorius. 
 
V SKYRIUS 
BIBLIOTEKININKŲ TEISĖS IR PAREIGOS 

27. Bibliotekininkai turi teisę: 
27.1. Reikalauti iš steigėjo sudaryti normalias darbo sąlygas bibliotekos funkcijoms ir uždaviniams vykdyti (tinkamos abonemento patalpos, skaityklos ir saugyklos apšvietimas, apšildymas, bibliotekos inventorius, įranga ir pan.). 
27.2. Kreiptis ir gauti metodinę paramą iš 4 punkte nurodytų institucijų. 
27.3. Imtis priemonių, kad asmenys pažeidę „Naudojimosi mokyklos biblioteka taisykles“, atlygintų bibliotekai padarytą žalą. 
27.4. Steigėjui sutikus, neatlygintinai perduoti kitoms bibliotekoms dubletinius, nepaklausius spaudinius. 
28. Bibliotekininkas privalo: 
28.1. Organizuoti moksleivių ir pedagogų bibliotekinį-informacinį aptarnavimą, sudarydamas galimybes skaitytojams gauti reikiamus spaudinius. 
28.2. Sudaryti galimybę skaitytojams naudotis informacine paieškų sistema. 
28.3.Suteikti informaciją apie Lietuvos bibliotekų sistemą, bibliotekų tinklus, teikiamas paslaugas. 
28.4. Palaikyti ryšius su savivaldybių ir valstybinėmis bibliotekomis.

